ఐపిఎల్‌లో అరుదైన రికార్డు
ధావన్‌-వార్నర్‌ల భాగస్వామ్యం
న్యూఢిల్లీ: ఇండియన్‌ ప్రీమియర్‌ లీగ్‌ (ఐపిఎల్‌)లో సన్‌రైజర్స్‌ హైదరాబాద్‌ ఓపెనర్లు శిఖర్‌ ధావన్‌, డేవిడ్‌ వార్నర్‌ల జోడీ అరుదైన రికార్డుని నెల కొల్పింది.టి20 క్రికెట్‌లో 2000 పరుగులు భాగస్వామ్యం నెలకొల్పిన తొలి జోడిగా చరిత్ర సృష్టిం చారు.టి20 ఫార్మెట్‌ల ఏ వికెట్‌ కైనా ఇదే అత్యధిక పరుగుల భాగస్వామ్యం కావడం విశేషం.సొంతగడ్డపై కోల్‌కతా నైట్‌ రైడర్స్‌తో జరిగిన మ్యాచ్‌లో ఈ ఇద్దరు కలిసి ఆరవసారి తొలి వికెట్‌కు వంద పరుగులు భాగస్వామ్యం నెలకొల్పారు.తద్వారా టి20 ఫార్మాట్‌లో 2 వేల మైలురాయిని కూడా అధిగమించారు.అంతే కాదు ఐపిఎల్‌ చరిత్రలో ఆరుసార్లు 100 పరుగులు సాధించిన ఓపెనింగ్‌ జోడీ కూడా వీరిద్దరే కావడం విశేషం.దీంతో పాటు కెప్టెన్‌ డేవిడ్‌ వార్నర్‌ మరో అరుదైన ఘనత కూడా సాధించాడు.ఉప్పల్‌ స్టేడియంలో 1000 పరుగులు చేసిన అరుదైన ఘనత సొంతం చేసుకున్నాడు.కోల్‌కతా నైట్‌ రైడర్స్‌తో జరిగిన మ్యాచ్‌లో వార్నర్‌ ఈ రికార్డు సాధించాడు.కౌల్టర్‌ -నైట్‌ వేసిన ఇన్నింగ్స్‌ తొలి ఓవర్‌ నాలుగవ బంతిని బౌండరీ బాదడంతో వార్నర్‌ ఈ ఘనతకు చేరుకున్నాడు.మరోవైపు ఈ మ్యాచ్‌లో 59బంతులు ఆడి 8 సిక్సర్ల సా యంతో 126 పరుగులు చేసిన కెప్టెన్‌ డేవిడ్‌ వార్నర్‌ అత్యంత వేగంగా సెంచరీ సాధించిన అయిదవ క్రికెటర్‌గా రికార్డులకెక్కాడు.రాయల్‌ చాలెంజర్స్‌ బెంగళూరు ఆటగాడు డివిలియర్స్‌ తో కలిసి ఈ స్థానంలో నిలిచాడు.